Document ID: 31996L0076

KOMISSION DIREKTIIVI 96/76/EY,
annettu 29 päivänä marraskuuta 1996,
kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY muuttamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 96/14/EY (2), ja erityisesti sen 2 artiklan 1 kohdan h alakohdan ensimmäisen alakohdan,
ottaa huomioon kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi 6 päivänä lokakuuta 1992 annetun komission direktiivin 92/76/ETY (3), sellaisena kuin se on viimeksi muutettuna direktiivillä 96/15/EY (4),
sekä katsoo, että
direktiivin 92/76/ETY, sellaisena kuin se on muutettuna, mukaisesti tietyt alueet Itävallassa, Suomessa ja Ruotsissa tunnustetaan "suojelluiksi alueiksi" tiettyjen haitallisten organismien osalta ajanjaksoksi, joka päättyy 31 päivänä joulukuuta 1996,
Itävallan toimittamien tietojen ja komission asiantuntijoiden keräämien valvontatietojen perusteella näyttää siltä, että Itävallan osalta Erwinia amylovora (Burr.) Winsl. et al. -organismin osalta suojelluksi tunnustetun alueen väliaikaista tunnustamista olisi syytä pidentää rajoitetuksi ajaksi, jotta Itävallan vastuunalaiset viralliset elimet voivat saada päätökseen Erwinia amylovora -organismin levinneisyyttä koskevien tietojen keruun samoin kuin ponnistelunsa tämän haitallisen organismin hävittämiseksi Vorarlbergin alueelta Itävallasta,
Ruotsin toimittamien ja komission asiantuntijoiden keräämien valvontatietojen perusteella on ilmeistä, että Ruotsin osalta Bemisia tabaci Genn. (eurooppalaiset kannat) ja Leptinotarsa decemlineata Say -organismien sekä juurikkaan nekroottisen keltasuoniviruksen ja tomaatin pronssilaikkuviruksen suojelualueiden tunnustamista olisi pidennettävä jatkumaan yli 31 päivän joulukuuta 1996,
Suomen toimittamien ja komission asiantuntijoiden keräämien valvontatietojen perusteella on ilmeistä, että Suomen osalta Bemisia tabaci Genn. (eurooppalaiset kannat), Leptinotarsa decemlineata Say ja Erwinia amylovora (Burr.) Winsl. et al. -organismien sekä juurikkaan nekroottisen keltasuoniviruksen ja tomaatin pronssilaikkuviruksen suojelualueiden tunnustamista olisi pidennettävä jatkumaan yli 31 päivän joulukuuta 1996; Globodera pallida (Stone) Behrens -organismin osalta suojelluksi tunnustetun alueen väliaikaista tunnustamista olisi pidennettävä rajoitetuksi ajaksi, jotta voidaan saada päätökseen kyseisen organismin esiintymistä mainitulla alueella koskevien tietojen keruu, ja
tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 92/76/ETY 1 artikla seuraavasti:
1. Lisätään ensimmäiseen alakohtaan sanat "ja Itävallalle 31 päivään joulukuuta 1998 saakka" sanojen "mainitut alueet tunnustetaan . . . . 31 päivään joulukuuta 1997 saakka" jälkeen.
2. Korvataan toinen alakohta seuraavasti:
"Alue tunnustetaan a kohdan 5a alakohdan osalta 31 päivään joulukuuta 1998 saakka sekä a kohdan 5b alakohdan osalta 31 päivään joulukuuta 1996 saakka."
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1997 alkaen. Niiden on ilmoitettava tästä komissiolle viipymättä.
Näissä jäsenvaltioiden antamissa säännöksissä on oltava viittaus tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa olennaiset kansalliset säännökset komissiolle viipymättä. Komissio ilmoittaa tästä muille jäsenvaltioille.
3 artikla
Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 29 päivänä marraskuuta 1996.

Labels: 20
16
6